Magnhild Bruheim

Magnhild Bruheim (), fødd og oppvaksen i Skjåk og busett på Lillehammer, er ein norsk skjønn- og faglitterær forfattar og frilansjournalist. Ho er utdanna cand.philol. med hovudfag i nordisk ved Universitetet i Oslo i 1982, og har tilleggsutdanning som journalist. Ho debuterte som forfattar i 1997, og har tidlegare vore radio- og TV-journalist i NRK Oppland. Somme av bøkene hennar er omsette til tysk. Ho var leiar av Norsk Målungdom 1978-79.

Bruheim har mellom anna skrive kriminalromanar som er lagde til eit bygdemiljø i perioden frå 1960 til 2000, og vert rekna som ein av dei fremste representantane for sjangeren «bygdekrim». Ho har òg skrive romanar for ungdom, ein oppvekstroman, ein historisk roman, ei matbok og ei bok om gamle slagerar.

 Bøker
ÅrTittelMerknad 2011 Blod på hendene roman 2010 Det som ein gong var roman 2010 På flukt ungdomsroman 2008 Nattskrik kriminalroman 2007 Venneringen ungdomsroman 2005 Trolldomskraft roman 2004 Matminne frå Gudbrandsdalen sakprosa (medf.)  2003 Ny melding  ungdomsroman 2002 Dragsug kriminalroman 2001 Svart arv kriminalroman 2000 Lykkeland: Minne frå slagerbøkene sakprosa (medf.) 2000 Utan englevakt kriminalroman  1999 Maskerade kriminalroman 1997 Varselet kriminalroman

 Referansar 

 Bakgrunnsstoff 
 Magnhild Bruheims eiga forfattarside på internett 
 Digitaliserte bøker av Magnhild Bruheim i bokhylla.no (Nasjonalbiblioteket)

Kategori:Norske romanforfattarar
Kategori:Norske kriminalforfattarar
Kategori:Norske ungdomsbokforfattarar
Kategori:Nynorskforfattarar
Kategori:Folk frå Skjåk
Kategori:Forfattarar frå Oppland
Kategori:Leiarar av Norsk Målungdom